CELEX: C2007/211/15
Language: da
Date: 2007-09-08 00:00:00
Title: Sag C-402/06: Domstolens dom (Syvende Afdeling) af 18. juli 2007 — Op- en Overslagsbedrijf Van der Vaart B.V. mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene) (Fælles toldtarif — toldtarifering — den kombinerede nomenklatur — vare, der er fremstillet ved syrning af mælk og ved at fjerne en stor del af vallen)

8.9.2007   
            
            
               DA
            
            
               Den Europæiske Unions Tidende
            
            
               C 211/9
            
         Domstolens dom (Syvende Afdeling) af 18. juli 2007 — Op- en Overslagsbedrijf Van der Vaart B.V. mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)
   (Sag C-402/06) (1)
   
   (Fælles toldtarif - toldtarifering - den kombinerede nomenklatur - vare, der er fremstillet ved syrning af mælk og ved at fjerne en stor del af vallen)
   (2007/C 211/15)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Op — en Overslagsbedrijf Van der Vaart B.V.
   
      Sagsøgt: Staatssecretaris van Financiën
   Sagens genstand
   Anmodning om præjudiciel afgørelse — Hoge Raad der Nederlanden — fortolkning af bilag I i Kommissionens forordning (EF) nr. 1734/96 af 9. september 1996 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 238, s. 1) — vare, der er fremstillet ved syrning af mælk og ved at fjerne en stor del af vallen, som har et valleproteinindhold på op til 2 %, og hvori proteinerne er fjernet under tørringsprocessen på 24-36 timer under virkning af det anvendte enzym
   Konklusion
   
               1)
            
            
               Position 0406 i den kombinerede nomenklatur i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1734/96 af 9. september 1996, skal fortolkes således, at en vare, som den der er omhandlet i hovedsagen, som er fremstillet ved syrning af mælk, hvorfra en stor del af vallen er fjernet, og hvis proteinindhold under virkning af det anvendte enzym er nedbragt til 2 % af det samlede proteinindhold under en tørringsproces på 24-36 timer, og som består af casein og mere end 50 % væske, kan tariferes i denne position.
            
         
               2)
            
            
               Underposition 0406 20 90 i den kombinerede nomenklatur skal fortolkes således, at en vare, som den der er omhandlet i hovedsagen, som indeholder mere end 50 % væske og mindre end 1 % fedtstoffer, som er malet til regelmæssige korn af 2-4 mm, og som er beregnet til anvendelse ved fremstilling af pizzafyld og ved tilberedning af ostesovs, kan tariferes i denne position.
            
         
      (1)  EUT C 310 af 16.12.2006.